Ana urana u riya̱i,
reve ojoro a̱ yi a̱ ka̱ra̱ a̱ cipa̱ za̱la̱ mala.
Ana uba̱ta̱ u rumba̱na̱i,
agba babu Yesu ta̱wa̱ uba̱ta̱ u le.
A̱vu a uwa a wantsun adama a pasalai a̱ tyo Kafarnahum.
A mantsa mo ndolo a̱ba̱jini o upepu a lapusa ta̱,
a̱vu u yuwusan a̱ba̱jini a̱ba̱jini e ikeɗu i mala.
Ana ojoro a̱ luwa̱i a̱ tyo e memere ma malaꞌa,
a̱vu e ene Yesu a mmalu zuva mini.
A̱vu u lyuwa elime na̱ mmalu a̱ tyo uba̱ta̱ u na a̱ ri,
ɗaɗa a uwwai wovon lon.
Ɗaɗa u damma nle,
“A̱mu ɗa.
She yu uwwa wovon wan.”
A̱vu a̱ shi a ciga a tara yi a wantsun.
Babu usa̱n,
a̱vu wantsuꞌun u rawa uba̱ta̱ u na a cigai a̱ tyo.